Vygra
Vygra arba Vingra arba Prūdų upelis (lenk. Wigra) – upė pietų Lietuvoje ir šiaurės rytų Lenkijoje. Pradėjusi savo kelią Lietuvoje, Gražiškių seniūnijos Vygrio ežere, upė neša savo vandenis į pietus, kerta Lietuvos-Lenkijos valstybinę sieną ir įsilieja į Graužinio ežerą. Išplaukusi iš Graužinio, priima iš kairės įtekantį Pagraužio upelį ir pasuka į rytus. Ties Pašešupės kaimu iš kairės įplukdo savo vandenis į Šešupę. Upė srauni, vingiuota. Žinoma ant kranto stovinčiu rieduliu Ūdros akmuo. Upėvardis kildinamas iš žodžių vigrus bei vingrus („vingiuotas“).